Ema Havajska
<s>Ema Havajska (eng. Emma of Hawaii; 2. siječnja 1836. - 25. travnja 1885.) bila je kraljica Havaja kao supruga kralja Kamehamehe IV.</s>

<s>Biografija</s>

<s>Rani život 
Ema je bila rođena u Honoluluu, kao kćer Georgea Na'ee i Fanny Kekelaokalani.</s><s>Posvojili su ju njezini teta i tetak, Grace Kamaʻikuʻi Young Rooke i Thomas Charles Byde Rooke, preko tradicije hānai.</s><s>Odrastala je s njima, a pohađala je Kraljevsku školu.</s><s>U školu je išla i njezina starija polusestra, Mary Polly Paʻaʻāina.</s><s>Emin je tetak dao zadatak Sari Rhodes von Pfister da bude Emin tutor.</s><s>On je bio pisac te je utjecao na nju tako što ju je ohrabrivao da čita knjige.</s><s>Počela se zanimati za čitanje i pisanje.</s><s>U dobi od 20 godina, Ema je bila odrasla žena, vitka, velikih tamnih očiju, glasovita po sviranju te vješta jahačica.</s>

<s>Prije pohađanja škole, Ema je imala samo jednog prijatelja, svog bratića Petra Kaʻeoa.</s>

<s>Brak 
Ema se udala za kralja Kamehamehu IV. 19. lipnja 1856. 20. svibnja 1858.</s><s>Ema je rodila princa Alberta Kamehamehu.</s>

<s>Ono po čemu je kraljica bila najpoznatija bila je njezina dobrota.</s><s>Ohrabrivala je svoga supruga u pomaganju ljudima te je sama posjećivala bolnicu koju je osnovala.</s>

<s>Ipak, Emin život bio je pogođen dvjema nesrećama - njezin sin je umro 1862., a suprug godinu dana kasnije.</s><s>Ema se više nije udavala niti je imala djece.</s>

<s>Krštenje 
Ema je bila krštena iste godine kad joj je umro sin, kao Emma Alexandrina Franis Agnes Lowder Byde Rook Young Kaleleokalani.</s><s>Ona i njezin suprug osigurali su sredstva za crkvu sv. Andrije.</s>

<s>Izbor monarha 
Skoro se dogodilo da je Ema postala kraljica vladarica.</s><s>Nakon smrti kralja Lunalila, ona se natjecala za monarha, zajedno s Davidom Kalākauom.</s><s>Premda je većina ljudi podržavala nju, ipak je njezin suparnik postao kralj.</s><s>Morala je prihvatiti da je on postao kralj, ali nikada nije razgovarala s njegovom ženom Kapiʻolani, budući da je nju krivila za Albertovu smrt.</s>

<s>Kraljica udovica 
Ema je bila dobra prijateljica kraljici Viktoriji.</s><s>1865.</s><s>Ema je otišla u London u posjet toj velikoj vladarici.</s><s>Ema je očarala Viktoriju svojom dostojanstvenošću.</s><s>Ema je u svojoj zemlji bila znana jednostavno kao "stara kraljica".</s>

<s>Smrt 
Ema je umrla 1885. u dobi od 49 godina.</s><s>Pokopana je u kraljevskom mauzoleju.</s>

<s>Literatura 
Barbara Bennett Peterson, Emalani: Queen Emma Kaleleonālani‎</s>

<s>Vanjske poveznice</s>

<s>Havajske kraljice</s>

